***Oasis*-luokka** on Royal Caribbean Internationalin matkustaja-aluksen kokoluokka. Ensimmäiset kaksi luokan alusta olivat *Oasis of the Seas* ja *Allure of the Seas*, jotka valmistuivat vuonna 2009 ja 2010 STX Europe Turun telakalla Suomessa. Oasis-luokka on ollut yli 10 vuoden ajan maailman suurin risteilyalusluokka, mutta uusi Icon-luokka tulee olemaan noin 20 000 bruttotonnia suurempi.*lähde?*

Ominaisuuksia
-------------

*Oasis*-luokan alukset ohittivat aikaisemman *Freedom*-luokan alukset maailman suurimpina ja pisimpinä matkustaja-aluksina. *Oasis* on myös 8,5 metriä leveämpi, ja 225 282 bruttotonnilla on melkein 45 % suurempi kuin edeltäjänsä. *Oasis*-luokan alukset voivat kuljettaa yli 5 400 matkustajaa.

*Oasis*-luokan alukset sisältävät halkaistun rakenteen, jossa on viiden kannen korkuinen "Central Park" ja "Boardwalk", keskellä laivaa. Näillä alueilla on trooppisia puutarhoja, hienoja ravintoloita, kauppoja ja karuselli.

Teknisiä yksityiskohtia
-----------------------

Aluksen voima tulee kuudesta keskinopeasta dieselmoottorista, joista kolme on 16-sylinteristä Wärtsilä 16V46D yhteispaineruiskutus-moottoria tuottaen 18 860 kilowattia (25 290 hv) per moottori ja kolme 12-sylinteristä Wärtsilä 12V46D moottoria tuottaen 13 860 kilowattia (18 590 hv) per moottori. Päämoottorin polttoaineenkulutus täydellä teholla on 5 213 litraa polttoainetta moottoria kohden tunnissa ja pienemmät 12-sylinteriset kuluttavat 3 910 litraa polttoainetta moottoria kohden tunnissa. Moottoreiden kaikki teho, n. 98 000 kilowattia (n. 131 400 hv), muutetaan sähköksi, joka käytetään kaikkiin laivan toimintoihin ja työntövoimaan. Työntövoima tuotetaan kolmella 20 000 kilowatin (26 800 hv) ruoripotkurilla. Ruoripotkurit on asennettu perän alle, joissa sähkömoottorit pyörittävät 6-metrisiä potkureita. Koska ne ovat käännettäviä, peräsimiä ei tarvita laivan ohjaukseen. Satamassa auttaa neljä 5 500 kilowatin (7 380 hv) keulapotkuria.

Aluksessa on 18 pelastusvenettä, joihin mahtuu 370 ihmistä per pelastusvene, eli kaikkiin yhteensä 6 660 ihmistä. Ilmatäytteiset pelastuslautat luovat lisätilaa muille matkustajille ja miehistön jäsenille.

Alukset
-------

| Nimi | Tila | Käyttöönotto | Bruttotonnit | Kotisatama | Huomioita | Kuva |
| --- | --- | --- | --- | --- | --- | --- |
| *Oasis of the Seas* | Käytössä | 5. joulukuuta 2009 | 226 838 | Port Everglades, Florida (2009–4. marraskuuta 2016) 
Port Canaveral, Florida (5. marraskuuta 2016–) | Yksi maailman suurimmista risteilyaluksista. |  |
| *Allure of the Seas* | Käytössä | 1. joulukuuta 2010 | 225 282 | Port Everglades, Florida | Yksi maailman suurimista risteilyaluksista. Noin 50 mm pidempi kuin edeltäjänsä Oasis of the Seas. |  |
| *Harmony of the Seas* | Käytössä | 22. toukokuuta 2016 | 227 700 | Port Everglades, Florida |  |  |
| *Symphony of the Seas* | Käytössä | 31. maaliskuuta 2018 | 228 081 | Miami, Florida | Maailman suurin risteilyalus. |  |

Lähteet
-------


1. ↑  "Press Release: Royal Caribbean selects *Oasis of the Seas* and *Allure of the Seas* as the names for its Project Genesis ships"[vanhentunut linkki] (PDF).
2. ↑  "Royal Caribbean's next ships will be Oasis, Allure" (Arkistoitu – Internet Archive).
3. ↑  Aker Yards press release, Royal Caribbean orders another giant cruise vessel from Aker Yards, 2007-04-02.
4. ↑  Cruise Critic, Genesis Milestone Reached: Keel Laid in Turku, retrieved 2007-12-14.
5. ↑  Travel Mole, Work starts on world's largest cruise ship (Arkistoitu – Internet Archive), 2007-12-12.
6. ↑  Associated Press, Royal Caribbean Cruises bringing Central Park replica to ocean (Arkistoitu – Internet Archive), 2008-04-17.
7. ↑  Royal Caribbean Press Release[vanhentunut linkki], 2008-04-15
8. 1 2
9. 1 2  Holmlund-Sund, Marit (28 October 2009).
10. ↑  "Oasis of the Seas: Machine Summary".
11. ↑  Hall, Nick (10 December 2009).
12. ↑  "Royal Caribbean Repositioning cruises". *repositioncruises*. 5 February 2015
13. ↑  "New Oasis from STX France to be 227,700 Tons".
14. ↑  "Introducing Harmony of the Seas".
15. ↑  Honeywell, John (2013-09-23).